На калегіі Міністэрства адукацыі, дзе падводзіліся вынікі прыёмнай кампаніі, рэктар БДПУ Аляксандр ЖУК паведаміў, што ў 2017 годзе студэнтамі ВНУ сталі 672 выпускнікі педагагічных класаў з 1350 чалавек, гэта значыць палова. З іх 369 чалавек (каля 55 %) вучацца ў ВНУ, якія рыхтуюць спецыялістаў для сістэмы адукацыі. Непасрэдна на педагагічныя спецыяльнасці паступілі 230 выпускнікоў педкласаў, дзве траціны з якіх скарысталіся правам льготнага паступлення (166 чалавек, або 72 %). Адпаведна, амаль траціна (64 чалавекі) была залічана на педагагічныя спецыяльнасці па выніках ЦТ.